CELEX: 32018R2056
Language: bg
Date: 2018-12-06 00:00:00
Title: Регламент (ЕС) 2018/2056 на Съвета от 6 декември 2018 година за изменение на Регламент (ЕС) № 216/2013 относно електронното публикуване на Официален вестник на Европейския съюз

27.12.2018   
               
               
                  BG
               
               
                  Официален вестник на Европейския съюз
               
               
                  L 329/1
               
            
         РЕГЛАМЕНТ (ЕС) 2018/2056 НА СЪВЕТА
         от 6 декември 2018 година
         за изменение на Регламент (ЕС) № 216/2013 относно електронното публикуване на Официален вестник на Европейския съюз
         
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 352 от него,
         като взе предвид предложението на Европейската комисия,
         след предаване на проекта на законодателния акт на националните парламенти,
         като взе предвид одобрението на Европейския парламент,
         в съответствие със специална законодателна процедура,
         като има предвид, че:
         
                     (1)
                  
                  
                     В Регламент (ЕС) № 216/2013 на Съвета (1) се предвижда, че електронното издание на Официален вестник трябва да е придружено от усъвършенстван електронен подпис, основан на квалифицирано удостоверение, и създаден от устройство за създаване на защитени подписи в съответствие с Директива 1999/93/ЕО на Европейския парламент и на Съвета (2).
                  
               
                     (2)
                  
                  
                     С Регламент (ЕС) № 910/2014 на Европейския парламент и на Съвета (3) се установява правна рамка за електронните подписи, електронните печати, електронните времеви печати, електронните документи, електронните услуги за препоръчана поща и услугите по удостоверяване автентичността на уебсайтове.
                  
               
                     (3)
                  
                  
                     Удостоверяването на автентичността посредством електронен печат предлага съпоставими гаранции като електронния подпис. Използването на електронен печат за установяването на автентичността на Официален вестник би ускорило процедурата за публикуване на Официален вестник на уебсайта EUR-Lex.
                  
               
                     (4)
                  
                  
                     Поради това Регламент (ЕС) № 216/2013 следва да бъде изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 2 от Регламент (ЕС) № 216/2013 параграф 1 се заменя със следното:
            
               
                  „1.   Електронното издание на Официален вестник е придружено от квалифициран електронен подпис, за който се съдържа определение в Регламент (ЕС) № 910/2014 на Европейския парламент и на Съвета (*1), или от квалифициран електронен печат, за който се съдържа определение в Регламент (ЕС) № 910/2014. Квалифицираните удостоверения за електронен подпис или за електронен печат и техните подновени версии се публикуват на уебсайта EUR-Lex, за да се даде възможност на обществеността да проверява квалифицирания електронен подпис или квалифицирания електронен печат, както и автентичния характер на електронното издание на Официален вестник.
               
            
         
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 декември 2018 година.
            
               
                  За Съвета
               
               
                  Председател
               
               H. KICKL
            
         
         
            (1)  Регламент (ЕС) № 216/2013 на Съвета от 7 март 2013 г. относно електронното публикуване на Официален вестник на Европейския съюз (ОВ L 69, 13.3.2013 г., стр. 1).
         
            (2)  Директива 1999/93/ЕО на Европейския Парламент и на Съвета от 13 декември 1999 г. относно правната рамка на Общността за електронните подписи (ОВ L 13, 19.1.2000 г., стр. 12).
         
            (3)  Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).